הסמינר ה -11 של ישראל והאיחוד האירופי בנושא המאבק בגזענות, בשנאת זרים ובאנטישמיות, התקיים היום ה -25 ביוני 2017. נציגי משרד החוץ, המשרד לענייני תפוצות, הנציבות האירופית, המדינות החברות באיחוד האירופי וארגונים שונים התכנסו היום בכדי להעמיק את שיתוף הפעולה ולחקור שיטות פעולה בהתמודדות עם שנאה וחוסר סובלנות באירופה ובישראל. הכנס נערך במשרד החוץ בירושלים, והובל במשותף על ידי ורה יורובה, הנציבה האירופית למשפט, שוויון מגדרי והגנת הצרכן, ומר יובל רותם, מנכ"ל משרד החוץ.
• אמצעים למניעת דברי שטנה ואנטישמיות ברשת.
• קידום כלים לניטור האנטישמיות באירופה ובמקומות אחרים.
• חינוך לסובלנות.
"ישראל מאמינה כי תעשיית טכנולוגית המידע צריכה לקחת על עצמה אחריות גדולה יותר במאמץ הפרו-אקטיבי לאתר שיח שנאה ברשת, ובלי גישה פרו-אקטיבית כזו, נמצא את עצמנו הרחק מאחורי כמות רבה של דברי שטנה בפלטפורמות המדיה החברתית".
שני הצדדים הצביעו בסיפוק על ההחלטה הראשונה של הפרלמנט האירופי בנושא האנטישמיות שהתקבלה ב -1 ביוני 2017. ההחלטה מעודדת אימוץ חקיקה נגד דברי שנאה ופשעי שנאה, שיפור איסוף הנתונים, מינוי איש קשר בנושא האנטישמיות, שימוש בכלים כגון הברית הבין-לאומית להנצחת זכר השואה (IHRA), וכמו כן הגדרת תוואי פעולה בנושא אנטישמיות להכשרה טובה יותר של אכיפת החוק והממשל.
רן יעקובי, מנהל המחלקה למאבק באנטישמיות, ושימור זכר השואה משרד החוץ.